Diari Oficial de la Generalitat Valenciana


Sumari del DOGV 5588, del 30-08-2007 (2007/10633)

Notificació a Francisco Martín Blasco de la sentència dictada en les actuacions del juí de divorci contenciós número 963/2006.
------------------------------------------------------------------------------------------------------------------------------

### Dades del document

Número de DOGV
:   5588

Data del DOGV
:   30-08-2007

Secció del DOGV
:   IV. ADMINISTRACIÓ DE JUSTÍCIA

Número del document
:   2007/10307


Data del document
:   17-07-2007

Organisme emissor
:   Jutjat de Primera Instància Número 6 d'Elx

Tipus de document
:   Edicte

Descriptors 

:   * sistema judicial

Notificació a Francisco Martín Blasco de la sentència dictada en les actuacions del juí de divorci contenciós número 963/2006. [2007/10272]  
Procediment: divorci contenciós 000963/2006.  
Juí: divorci contenciós 000963/2006.  
Part demandant: Francisca Morán Martínez.  
Part demandada: Francisco Martín Blasco.  
En el juí referenciat, s'ha dictat sentència, de data 10 de gener de 2007 que té la decisió següent:  
«Decisió  
Estimar parcialment la demanda presentada pel procurador Lorenzo C. Ruíz Martínez, en nom i representació de Francisca Morán Martínez, contra Francisco Martín Blasco, per la qual cosa:  
1. Es declara el divorci del matrimoni format per ambdós, amb tots els efectes legals, i es mantindran les mesures definitives que s'aprovaren per sentencia de 18 de febrer de 2000, dictada en les actuacions de separació de mutu acord número 148/1999 pel Jutjat de Primera Instància i Instrucció número 8 d'Elx, excepte la referent al règim de visites, que quedarà de la manera següent:  
Una vegada que el pare complisca la condemna que li impedix comunicar-se amb sa filla, es procedirà a reprendre el règim de visites, de manera progressiva i amb supervisió, per la qual cosa, inicialment, podrà visitar a sa filla els dissabtes alterns, en el punt de trobada familiar d'Elx, des de les 10.00 fins a les 12.00 hores. Este règim de visites s'anirà augmentant de manera progressiva i gradual, quan els professionals del PEF ho consideren adequat per al benestar i desenvolupament de la menor, fins a arribar al règim de visites aprovat en l'anterior procediment de separació, sempre i quan siga procedent a criteri dels professionals anteriorment esmentats.  
2. No es condemna en costes a cap de les parts.  
Notifiqueu esta sentència a les parts, a l'actora a través de la seua representació processal i al demandat rebel personalment (article 497.02 LEC), i s'assenyala que contra esta, que no és ferma, es pot interposar recurs d'apel·lació davant l'Audiència Provincial d'Alacant, que no suspendrà l'eficàcia de les mesures acordades (article 774.5 LEC) i que es prepararà, si s'escau, davant este jutjat en el termini dels cinc dies següents de la notificació (articles 455 i 457 LEC).  
Una vegada ferma esta, comuniqueu al Registre Civil d'Elx (Alacant), (article 755 LEC i article 76 LRC).  
Així, esta és la meua sentència, de la qual es durà testimoniatge a les actuacions i s'enquadernarà l'original, que pronuncie, mane i firme.»  
En atenció al desconeixement de l'actual domicili o residència de la part demandada, per provisió de 17 de juliol de 2007 el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el tauler d'anuncis del Jutjat i en el Diari Oficial de la Comunitat Valenciana, per a dur a efecte la diligència de notificació de sentència.  
Elx, 17 de juliol de 2007.- La secretària judicial: Lucía Arón Hernández.  
Diligència. Elx, 17 de juliol de 2007.  
L'estenc jo, la secretària judicial, per a fer constar que este edicte ha quedat fixat en el dia de hui en el tauler d'anuncis. En done fe.